Na osnovu člana 7. stav 1. tačka 3. i člana 8. Posebnog kolektivnog ugovora za zdravstvene ustanove čiji je osnivač Republika Srbija, autonomna pokrajina i jediniica lokalne samouprave (,,Sl. glasnik RS“, br. 96/2019 i 58/2020-Aneks), člana 19. Statuta Doma zdravlja, u skladu sa Kadrovskim planom Ministarstva zdravlja za Dom zdravlja Doljevac za 2024. godinu broj: 112-01-86/2024-02 od 22. aprila 2024. godine,  Instrukcijom Ministarstva zdravlja broj: 120-01-151/2020-02 od 7. novembra 2024. godine i Odlukom direktora Doma zdravlja „Doljevac“ iz Doljevca broj: 861/2024 od 13. novembra 2024. godine, raspisuje se:

*O  G  L  A  S*

**ZA PRIJEM U RADNI ODNOS SA PUNIM RADNIM VREMENOM ZBOG ZAMENE DUŽE ODSUTNE ZAPOSLENE, NA ODREĐENO VREME, DO 28. FEBRUARA 2025. godine, za sledeće radno mesto:**

* **medicinska sestra/tehničar u ambulanti** – **1** **(jedan) izvršilac** u Službi za hitnu medicinsku pomoć, polivalentnu patronažu, kućno lečenje i negu.

Pored uslova utvrđenih članom 24. Zakona o radu („Sl. Glasnik RS“, br. 24/05, 61/05, 54/09, 32/13, 75/14, 13/2017 - Odluka US, 113/2017 i 95/2018-Autentično tumačenje) kandidati treba da ispunjavaju i uslove propisane Pravilnikom o organizaciji i sistematizaciji radnih zadataka Doma zdravlja “Doljevac“ iz Doljevca.

Opis poslova za navedeno  radno mesto  je utvrđen  Pravilnikom o unutrašnjoj organizaciji i sistematizaciji radnih mesta i poslova Doma zdravlja „Doljevac“.

USLOVI  za zasnivanje radnog odnosa:

- srednja stručna sprema (IV stepen stručne spreme) medicinske struke opšteg smera;

- položen stručni ispit;

- licenca nadležne komore;

- najmanje šest meseci radnog iskustva u zvanju medicinske sestre/tehničara;

- poznavanje informacionih tehnologija, osnova statistike i načina dolaženja do medicinskih informacija upotrebom  interneta;

- vozačka dozvola ,,B” kategorije.

Kandidat je dužan da uz prijavu na ovaj oglas dostavi sledeća dokumenta:

-      overenu fotokopiju diplome,

-      overenu fotokopiju uverenja o položenom stručnom ispitu,

-      overenu fotokopiju  licence nadležne komore,

-      dokaz o dosadašnjem  radnom  iskustvu,

-      fotokopiju lične karte,

-      original ili overenu fotokopiju uverenja o državljanstvu,

-      original ili overenu fotokopiju Izvoda iz matične knjige rođenih i matične knjige venčanih (ako je kandidat promenio prezime)

-      kratku biografiju.

Prilikom zasnivanja radnog odnosa kandidat je dužan da dostavi lekarsko uverenje kao dokaz o zdravstvenoj sposobnosti za poslove za koje se zasniva radni odnos.

              Prijavom na oglas kandidat daje svoju saglasnost za obradu podataka o ličnosti u svrhe izbora za prijem  u radni odnos na određeno vreme zbog  zamene duže odsutne zaposlene do 28. februara 2025. godine. Podaci se ne mogu koristiti u druge svrhe. Podacima rukuje i iste obrađuje nadležna služba za kadrove u Domu zdravlja „Doljevac“.

Prijave i dokaze o ispunjenju uslova kandidati mogu predati neposredno, lično u Domu zdravlja „Doljevac“, ili poslati poštom na adresu: Dom zdravlja „Doljevac“ ulica dr Mihajla Timotijevića broj 6, 18410 Doljevac, sa naznakom „Prijava za konkurs za medicinsku sestru/tehničara na određeno vreme zbog zamene do 28. februara 2025. godine“.

Rok za podnošenje prijava je 8 dana od dana objavljivanja konkursa kod Nacionalne službe za zapošljavanje i na internet stranici Ministarstva zdravlja Republike Srbije.

Neblagovremene i nepotpune prijave na konkurs neće biti uzete u razmatranje.

Na razgovor mogu biti pozvani samo kanditati koji uđu u uži izbor.